# **ŽUPANIJSKA UPRAVA ZA CESTE**

# **Sisačko-moslavačke županije**

**A. Cuvaja 16, 44000 Sisak**

# **III. OBRAZLOŽENJE IZVRŠENJA**

# **PRIHODA I PRIMITAKA, RASHODA I IZDATAKA**

# **ZA RAZDOBLJE I. – VI. 2013. GODINE**

**I. OPĆI DIO**

1. **RAČUN PRIHODA I RASHODA**

**Prihodi poslovanja za 1.-6.mj. 2013. od** **19.974.236 kuna,** ostvareni su u odnosu na godišnji tekući plan s 32,8 %. , a izvršenje u odnosu na isto izvještajno razdoblje prethodne godine **iznosi 80,3 %.**

U nastavku istićemo odstupanja od plana na razini odjeljka računskog plana, za one prihode koji značajnije utječu na iskazivanje rezultata.

# **Odjeljak 6331** - **Tekuće pomoći iz proračuna** (sufinanciranje gradova i općina na održavanju i izgradnji cesta koje predstavljaju zajednički interes)

# Ovaj prihod ostvaren je tek s 2,8 % od plana (doznaka Općine Martinska Ves), a u drugom polugodištu očekujekmo rješenje za planirane primitke od Grada Petrinje, Općine Velika Ludina i Općine Popovača)

**Odjeljak** **6341 – Tekuće pomoći od ostalih subjekata unutar općeg proračuna** (posebni porezi i trošarine na motorna goriva).

# Ovi prihodi nisu ostvareni u planiranom iznosu, a izvršenje od 3.497.602 kune odnosi se isključivo na naplaćeno potraživanje iz prethodne godine.

# Pravilnik o rasporedu sredstava iz tog izvora za 2013. objavljen je tek 26.06.2013. (NN78/2013), prema kojem je za ŽUC Sisačko-moslavačke županije raspoređeno samo 9.000.000 kuna, što je za 13.000.000 kuna manje od plana.

# Prema Odluci o rasporadu sredstava za interventne zahvate po posebnom nalogu ministra, od 08.07.2013. (NN 91/2013.) na ŽUC Sisačko-moslavačke županije, raspoređeno je 1.392.000,00 kuna, a planirani prihod po ovoj osnovi bio je 3.000.000 kuna.

# Ukupno planirani iznos od 25.000.000 kuna temelji se na stvarnim pokazateljima iz niza prethodnih godina, kao i smjernica za izradu plana krajem prethodne godine.

# Konačni iznos raspoređenih sredstava donešen je prema Pravilniku i Odluci Ministatstva pomorstva, prometa i infrastrukture, a tako veliko smanjenje prihoda objavljano sredinom godine nismo mogli predvidjeti, stoga držimo da ni na koji način nismo mogli utjecati na drugačiji odnos između plana i izvršenja.

# Nakon svega navedenog svakako slijedi rebalans financijskog plana s kojim ćemo uravnotežiti prihode i rashode sukladno mjerodavnim pokazateljima o mogućim prihodima i primitcima za 2013. godinu.

# Odjeljak **6424 – Naknade za ceste** (godišnja naknada za uporabu javnih cesta koja se plaća pri registraciji motornih i priključnih vozila, naknada za korištenje cestovnog zemljišta, naknade za osnivanje prava služnosti i prava građenja izvanredni prijevoz).

# Ovaj prihod je redovit i za sada je temelj poslovanja u ovim uvjetima opće nelikvidnosti i manjka izvora sredstava. Po iznosu je primjeren izvršenju istog izvještajnog razdoblja prethodne godine kao i planu za 1. – 6. mjesec 2013. godine.

# Prihodi od prodaje nefinancijske imovine nisu ostvareni, odnosno nije bilo prodaje materijalne imovine.

**Rashodi poslovanja od 26.263.218 kuna** izvršeni su s 55,4% od plana, a za 17,6 % više od ostvarenja istog izvještajnog razdoblja prethodne godine.

U nastavku istićemo odstupanja od plana na razini odjeljka računskog plana, za one rashode koji značajnije utjeću na polugodišnji rezultat.

**Odjeljak** **3232 – usluge tekućeg i investicijskog održavanja.** Izvršenje u odnosu na plan veće je za 6,9% i na izvršenje istog razdoblja prethodne godine više za 11,3%.

U okviru redovnog održavanja županijskih i lokalnih cesta, zakonska obveza Županijske uprave za ceste je omogućiti nesmetan promet i najbolju moguću razinu sigurnosti svih sudionika u prometu tijekom cijele godine i posebno u zahtjevnim uvjetima izvršavanja “zimske službe tijekom I-III. mj. 2013, osobito radi kojih su i nastali veći troškovi na koje nismo mogli utjecati.

**Odjeljak 3295 – Pistojbe i naknade:** Izvršenje ovih troškova znatno je veće od plana i istog razdoblja prethodne godine, radi plaćanja pristojbi vezanih za izvršne sudske odluke u više predmeta s velikim dosuđenim iznosima.

**Odjeljak 3433 – Zatezne kamate:** Isplaćen iznos obračunatih kamata, veći je od plana i izvršenja prethodne godine, odnosi se na dva sudska predmeta s velikim dosuđenim iznosom glavnice i kamata (ukupno 2.000.000 kuna, tužitelji su fizičke osobe a tuženici: ŽUC S-M županije, Općina Popovača i Euroherc osiguranje).

**Odjeljak – 3831 Naknade štete pravnim i fizičkim osobama:** Obrazloženje značajnog odstupanja od plana i izvršenja istog izvještajnog razdoblja je kao i za odjeljak 3295 i 3433) Konačnu isplatu dosuđenog iznosa izvršiti ćemo obročno prema sporazumu s odvjetnikom tužitelja. U rebalansu plana tijekom drugog polugodišta izvršiti ćemo odgovarajuću izmjenu planiranog iznosa.

Kod ostalih rashoda postoje odstupanja izraženo u postotku, no u apsolutnom iznosu ti rashodi su manji, ne utjeću značajno na konačni rezultat, tako da za njih nije potrebno posebno obrazloženje.

**Rashodi za nabavu nefinancijske imovine od 77.687 kuna** odnose se samo na nabavu uredske opreme, a planirani iznos od 1.800.000 kuna predstavlja obvezu za troškove rekonstrukcije Ž 3209 na dionici Drenov Bok – Jasenovac.

Nastavno tome ostvaren je manjak prihoda poslovanja u odnosu na rashode poslovanja u iznosu od **- 6.366.669 kuna.** (tablica A. račun P-R)

1. **RAČUN FINANCIRANJA**

**Odjeljak 5443 - Otplata glavnice primljenih kredita od tuzemne banke: 1.753.366 kuna.** Ovaj će izdatak do kraja godine biti u visini planiranog iznosa, a znatno je veći u odnosu na izvršenje istog izvještajnog razdoblja prethodne godine radi isplate dospjele glavnice novog dugoročnog kredita, realiziranog u drugom polugodištu 2012. godine.

**Odjeljak 5453 - Otplata glavnice primljenog zajma od trgovačkog društva: 2.261.107 kuna.** Ovaj izdatak je u visini tekućeg plana i izvršenja prethodne godine, sukladno ugovorenoj otplati kredita u jednakim polugodišnjim obrocima.

Rezultat neto financiranja je**: - 4.014.473 kuna.** (tablica B. Račun financiranja)

1. **RASPOLOŽIVA SREDSTVA IZ PRETHODNE GODINE**

Manjak prihoda iz prethodne godine iznosi: - **4.401.766 kuna** (tablica C. raspoloživa sredstva iz prethodnih godina)

Manjak financijskih sredstava za prijenos u slijedeći godišnji financijski plan iznosi: / ( -6.366.669) +(- 4.014.473 ) + ( - 4.401.766 ) / = - **14.782.908 kuna.**

**II. POSEBNI DIO**

**RKP 38261 ; Županijska uprava za ceste Sisačko-moslavačke županije**

**Izvršenje ukupnih troškova i izdataka za I.-VI. 2013. = 30.355.378 kn.**

# **1000** – Programska klasifikacija

# OPĆI TROŠKOVI – **Izvršenje: 4.175.340 kn.**

# Ove troškove čine: plaće, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi, kazne, penali, naknade štete, uredska oprema, Za večinu stavaka indeksi izvršenja u odnosu na plan ne odstupaju u obimu koji bi zahtjevao obrazloženje, osim za pozicije: 3237 (Intelektualne i osobne usluge-usluge odvjetnika), 3295 (Pristojbe i naknade), 3433 (Zatezne kamate) i 3831 (Naknade šteta .. ).

Obrazloženje značajnog odstupanja od plana za ove četiri stavke već smo istaknuli u poglavlju koje govori o rashodima poslovanja.

Odjeljak 3292 – Premije osiguranja: Prikazano izvršenje neće se mijenjati do kraja godine obzirom na činjenicu da je skadenca svih polica osiguranja nastupila tijekom prvog polugodišta.

# **2000** – Programska klasifikacija

# REDOVNO I IZVANREDNO ODRŽAVANJE CESTA – **Izvršenje: 21.595.365 kn.**

Ove troškove največim dijelom čini redovno održavanje (uključivo zmska služba) i izvanredno održavanje županijskih i lokalnih cesta, ovisno o obimu ugovorenih radova s rashodima za materijal i energiju, rashodima za usluge, ostalim nespomenutim rashodima poslovanja, zatim ostali financijski rashodi, kao npr vodoprivredna naknada, . .)

Indeksi izvršenja u odnosu na plan su vrlo niski, osim pozicije redovnog i izvanrednog održavanja županijskih i lokalnih cesta.

# **Odjeljak 3232** - Usluge tekućeg i investicijskog održavanja u visini **od 21.262.816** **kuna,** čini redovno održavanje županijskih i lokalnih cesta i financiranje razlike i okončanja „investicijskog ciklusa“ iz prethodne godine.

# Radi zakonske obveze osiguranja nesmetanog prometa i održavanja najviše moguće razine sigurnosti svih sudionika u prometu, a u vezi ukupnog stanja svih cesta u našoj nadležnosti unatrag višegodišnjeg razdoblja, nastali su povremeno i veći troškovi, npr sanacije klizišta, osobito trošak dugog razdoblja trajanja zimske službe, stoga napominjemo kako nismo mogli utjecati na ukupnu visinu nastalih troškova.

# **3000** – Programska klasifikacija

# **GRAĐENJE I DODATNA ULAGANJA NA CESTAMA - Izvršenje: 4.584.673 kn.**

Ove rashode i izdatke čine: kamate na primljene kredite, i otplata glavnice primljenih kredita od banke, kao i od trgovačkog društva.

**Odjeljak 3423** – Kamate za primljene kredite od banke- dva kredita od PBZ, obračunate i plaćene kamate su u okviru tekućeg plana za 2013. godinu.

**Odjeljak 4511**- Dodatna ulaganja na građevinskim objektima – planirani iznos predstavlja obvezu za trošak izvršenih radova rekonstrukcije Ž 3209 na dionici Drenov Bok - Jasenovac

**Odjeljak 5443** – Otplata glavnica kredita od banke: 1.753.356 kuna, predstavlja plaćene dospjele anuitete za dva dugoročna kredita od PBZ.

**Odjeljak 5453** – Otplata glavnice primljenog zajma od trgovačkog društva: 2.261.107 kuna, predstavlja polugodišnja obrok po kreditu od trgovačkog društva GIP Pionir Zagreb, za izvedene radove na Ž 3124, uključivo i kružni tok u Popovači.

U Sisku 23. srpnja 2013.

Ravnatelj:

Željko Marjanović, ing*.*str.